"Setswana Puotlaleletso ya Bobedi (SAL)/P1 3 DBE/Ngwanaitseele 2019 NSC (Gauteng) KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A 1 Thabo o itumetse thata. O itumetse gonne rakgadiagwe o mo file mpho, ke kgetsana ya dipene. Thabo o ne a fitlha kwa sekolong, mme a emela ditsala tsa gagwe kwa ntle ga phaposi ya go rutela. Tsala ya ga Thabo e ne ya tsena, leina la gagwe ke Rapula, ke mosimanyana yo monnye jaaka Thabo. 'Bona, Rapula,' ga rialo 5 Thabo. 'Rakgadi o mphile mpho e.' 2 A bontsha Rapula kgetsana ya dipene le tsotlhe tse di ka mo teng. Go ne go na le diphensele le raba e tshweu. Rula le yona e ne e le teng. Fa thoko, go ne go na le diphensele tse thataro tsa mebalabala. Rapula a re, 'Ena ke mpho e ntle ruri. Rakgadi wa gago 10 o a go rata.' 3 Mogokgo o ne a letsa tshipi ya sekolo. Ke nako ya gore sekolo se tsene. Basetsana le basimane ba tsena mo diphaphosing tsa go rutela. Rapula o ne a bolelela morutabana ka mpho ya ga Thabo. Morutabana o ne a kopa Thabo gore a mmontshe mpho ya gagwe. 15 Setlhopha sa gagwe le sona se ne sa atamela go tla go bogela mpho ya ga Thabo. Ba ne ba mo lebogisa. 4 Go ne go na le mosimanyana yo mongwe yo a sa itumelang, a bidiwa Moeki. Moeki o ne a setse a godile go gaisa basimanyana ba bangwe. Ga a tlhokomele dilo tse mme wa gagwe a mo fang tsona. 20 Moeki o ne a batla kgetsana ya ga Thabo. 5 Tshipi e ne ya lela. E ne e le nako ya boikhutso. Basimanyana ba tshameka kgwele ya maoto. Moeki o itse go raga kgwele go ba gaisa ka ntlha ya bogolo. Thabo le ena o itse kgwele. Basimane ba ne ba goa Thabo le Rapula fa ba ntse ba re, 'Thabo ke motshameki. Moeki 25 o batla kgetsana ya ga Thabo. O lebega a galefile. Moeki o ne a ngala. A tswa mo lebaleng la kgwele ya maoto.' 6 Fa tshipi ya sekolo e lela gape, bana botlhe ba ne ba boela kwa diphaposiborutelong. Thabo le ena a dula mo setulong sa gagwe. A batla kgetsana, mme a se ka a e bona. Thabo a botsa ditsala tsa 30 gagwe. Botlhe ba mo latolela gore ga ba ise ba e bone. 7 Thabo o ne a ya go bolelela morutabana dikgang tsa go latlhega ga kgetsana. Morutabana o ne a botsolotsa baithuti mo phaposing. Baithuti botlhe ba tshikinya ditlhogo. Ga go motho yo o boneng kgetsana. Thabo a hutsafala a re, 'Mme o tla nkgalefela thata ka 35 gore ke latlhile mpho e e tswang kwa go rakgadi.' Fa Thabo a fitlha kwa gaabo, a bolelela mme wa gagwe dikgang tsotlhe. Mme wa gagwe o ne a mmotsa gore a o ne a begela baithuti ba bangwe ka kgetsana ya gagwe, pele a ya go tshameka. Mme wa gagwe o ne a re: 'ke solofela gore o tla e bona.' 40 Kwalololo e ileditswe Phetla"